ALAQUÀS SE SUMA AL REPTE DEL RECICLATGE PER A CONSCIENCIAR LA POBLACIÓ DE LA SEUA IMPORTÀNCIA PER A LA CURA DEL MEDI AMBIENT
21/04/2022

# ALAQUÀS SE SUMA AL REPTE DEL RECICLATGE PER A CONSCIENCIAR LA POBLACIÓ DE LA SEUA IMPORTÀNCIA PER A LA CURA DEL MEDI AMBIENT

*   21/04/2022
*   [Medi ambient](/categoria/9/0/medi_ambient)
*   [Imprimir](#)
*   Compartir
*    https://www.alaquas.org/documento.asp?id\_do=20547

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20547%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20SE%20SUMA%20AL%20REPTE%20DEL%20RECICLATGE%20PER%20A%20CONSCIENCIAR%20LA%20POBLACI%C3%93%20DE%20LA%20SEUA%20IMPORT%C3%80NCIA%20PER%20A%20LA%20CURA%20DEL%20MEDI%20AMBIENT)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20547/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20547/21042022whatsapp_image_2022-04-21_at_2_43_07_pm_Form_4.jpg)](https://www.alaquas.org/ficheros/documentos/2022/2/20547/21042022whatsapp_image_2022-04-21_at_2_43_07_pm_Form_10.jpg "<a href='https://www.alaquas.org/ficheros/documentos/2022/2/20547/21042022whatsapp_image_2022-04-21_at_2_43_07_pm_Form_10.jpg' target=_blank><i class='fa fa-external-link' aria-hidden='true'></i>.ALAQUÀS SE SUMA AL REPTE DEL RECICLATGE PER A CONSCIENCIAR LA POBLACIÓ DE LA SEUA IMPORTÀNCIA PER A LA CURA DEL MEDI AMBIENT</a>")

Es tracta d'una iniciativa a través de la qual es premiarà el municipi que aconseguisca reciclar més i millor els seus envasos domèstics de plàstic, llandes i brics en el contenidor groc. En el cas de guanyar, Alaquàs destinarà el seu premi a AMIAR.

El ‘Repte del Reciclatge’ ha arribat hui a Alaquàs. L’Ajuntament d’Alaquàs s’ha sumat a aquesta iniciativa de la Conselleria d'Agricultura, Desenvolupament Rural, Emergència Climàtica i Transició Ecològica i de l’Entitat Metropolitana per al Tractament de Residus (EMTRE) en què participen 19 municipis que competiran per aconseguir reciclar més i millor els seus envasos domèstics de plàstic, llandes i brics al contenidor groc.

L’Alcalde d’Alaquàs, Toni Saura, junt amb el Regidor de Medi Ambient, Sebastián Ruiz, la Regidora de Participació, Elena Solís i la Regidora de Comerç, Sandra Conde, han sigut els encarregats de rebre la “Furgoneta del Reciclatge” a la seua arribada a Alaquàs i donar la benvinguda a l’equip de persones que s’encarreguen d’informar la població sobre aquesta campanya de conscienciació que té per objectiu sensibilitzar de la seua importància per a la cura del medi ambient i del planeta així com despertar en la ciutadania el compromís de separar i reciclar correctament les llandes, brics i envasos de plàstic en el contenidor groc així com el paper i el cartó en el contenidor blau.

L’estand ha estat ubicat durant tot el matí al carrer Lanjarón, en les immediacions del Mercat Ambulant. A més de donar informació i interactuar amb les persones interessades per tal resoldre dubtes sobre com reciclar correctament els envasos, l’equip ha distribuït també tot el material gràfic per a recordar la importància d’aquestes accions. El comando del reciclatge tornarà el pròxim 5 de maig i de nou s'instal·larà al Mercat Ambulant. A més, aquest mateix dia tindran lloc diferents xarrades a l'IES Campoamor en les quals s’explicarà què és l’economia circular i la importància de reciclar els envasos de manera correcta.

El “Repte del Reciclatge” es planteja com una competició entre municipis pertanyents a l’EMTRE per a incrementar l'ús del contenidor groc en almenys un 10% de mitjana durant els dos mesos posteriors al període de campanya, comparant aquestes aportacions amb les del mateix període de l'any 2021. S’ha establit un premi de 6.000 euros per a destinar a una entitat de caràcter social seleccionada prèviament. En el cas d’Alaquàs, si resulta guanyadora el repte es destinarà a AMIAR.

La campanya es va iniciar a Almàssera i es desenvoluparà fins al 3 juny de 2022, quan finalitzarà a Xirivella. Un vehicle identificatiu de la campanya visita cadascun dels 19 municipis seleccionats de la zona de gestió de l’EMTRE.

La campanya persegueix la interacció “cara a cara” amb la ciutadania, intentant que totes les accions siguen permeables a les organitzacions, tradicions i cultura de l'àmbit geogràfic sobre el qual s'actua. Es tracta que les pròpies institucions, organitzacions, clubs socials i esportius, associacions i centres d'ensenyament de cada localitat, siguen partícips i impulsores de la iniciativa. Les seues accions permetran arribar al major nombre possible de veïnes i veïns amb la finalitat de multiplicar els resultats de la campanya: informar correctament i resoldre dubtes per a augmentar la separació correcta de residus i fer possible el seu posterior reciclatge.